S-1287/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 24. nóvember 2009 á hendur K-kk-þgf M-kk-þgf G-kk-þgf, kt. 000000-0000, Rjúpnasölum 12, Kópavogi, fyrir umferðarlagabrot með því að hafa að kvöldi þriðjudagsins 4. ágúst sl. ekið bifreiðinni LR-277 sviptur ökurétti, undir áhrifum áfengis og ófær um að stjórna henni örugglega vegna áhrifa ávana- og fíkniefna (vínandamagn í blóði 1,38‰, tetrahýdrókannabínól í blóði 2,5 ng/ml) frá Rjúpnasölum 12 í Kópavogi sem leið liggur í Mosfellsbæ og er hann ók þar Hafravatnsveg að Jónsteig verið án öryggisbeltis og hálfur út um glugga bifreiðarinnar er hann mætti lögreglubifreið og er lögregla hugðist stöðva hann og hafa tal af honum ekki sinnt stöðvunarmerkjum lögreglu heldur aukið hraðann og ekið áfram á mikilli ferð suður Hafravatnsveg og til vinstri inn á Völuteig á mikilli ferð og er hann ók inn á bifreiðastæði við Völuteig 17-19 ekið fram af mishæð sem þar er og hafnað á bifreiðastæði við Völuteig 21 og síðan ekið þar á bak við hús þar sem hann og farþegar hlupu út úr bifreiðinni til að komast undan lögreglu en hann var handtekinn skömmu síðar í leigubifreið við hringtorg á Hafravatnsvegi við Jónsteig, og að hafa í sama skipti haft á vörslum sínum 1,03 grömm af hassi og 1, 18 grömm af marihuana sem lagt var hald á.

Telst þetta varða við 3. mgr. 5. gr., 1. sbr. 3. mgr. 45. gr. 1. og 2. mgr. 45. gr.a, 1. mgr. 48. gr. og 1. mgr. 71 gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997 og 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1987. Samkvæmt sakavottorði var hann dæmdur til greiðslu sektar vegna brots gegn lögum um ávana- og fíkniefni þann 11. maí 2005. Þann 6. september 2005 var hann dæmdur til að sæta fangelsi í 8 mánuði, en þar af voru 7 mánuðir skilorðsbundnir, vegna brota gegn 244., 245., 1. mgr. 257. og 1. mgr. 259. gr. almennra hegningarlaga og lögum um ávana- og fíkniefni. Þann 13. september 2006 var ákærði dæmdur í 3 ára fangelsi fyrir brot gegn 1. mgr. 257. og 244. gr. almennra hegningarlaga, 2., sbr. 5. og 6. gr. laga um ávana- og fíkniefni, 1. mgr. 5. gr., 1. mgr., sbr. 3. mgr., og 2. mgr. 37. gr., 2. mgr. 45. gr. og 1. mgr. 48. gr. umferðarlaga. Jafnframt var dómurinn frá 6. september 2005 tekinn upp og dæmdur með. Þá var ákærði sviptur ökurétti í 17 mánuði. Þann 9. janúar 2007 var ákærði dæmdur í 4 mánaða fangelsi fyrir brot gegn 1. mgr. 4. gr. umferðarlaga, 1. mgr. 257. gr. almennra hegningarlaga, 2. sbr. 5. og 6. gr. laga um ávana- og fíkniefni, 1. sbr. 2. mgr. 45. gr. og 1. mgr. 48. gr. umferðarlaga og 2. mgr. 257. gr. almennra hegningarlaga. Þá var ákærði sviptur ökurétti í 2 ár og 10 mánuði. Með dómum 11. apríl og 21. júní 2007 var ákærða ekki gerð sérstök refsing fyrir brot gegn 1. mgr. 48. gr. umferðarlaga og 1. mgr. 217. gr. og 1. mgr. 257. gr. almennra hegningarlaga. Þá gekkst ákærði 29. maí 2008 undir sektargerð vegna brots gegn 2. gr., sbr. 5. og 6. gr. laga um ávana- og fíkniefni. Þann 18. ágúst 2008 var ákærða veitt reynslulausn í 2 ár á 600 daga eftirstöðvum refsingar samkvæmt fyrrnefndum dómum frá 13. september 2006 og 9. janúar 2007. Með þeim brotum sem ákærði er nú sakfelldur fyrir hefur hann rofið skilorð reynslulausnarinnar. Ákærði er ungur að árum og hefur játað brot sín greiðlega. Að því virtu og með hliðsjón af sakarefni málsins þykir rétt að láta við það sitja að dæma ákærða refsingu fyrir þau brot sem hann er sakfelldur fyrir í máli þessu, en láta reynslulausnina haldast, sbr. 1. málslið 60. gr. almennra hegningarlaga. Verður refsing tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í 30 daga.

Dæma ber ákærða til að vera sviptur ökurétti ævilangt frá dómsbirtingu að telja.

Ákærði sæti upptöku á 1,03 g af hassi og 1,18 g af marihuana samkvæmt lagaákvæðum sem greinir í ákæru.

Ákærði greiði 213.930 krónur í sakarkostnað, þar með talið þóknun skipaðs verjanda síns, L-kk-ef K-kk-ef hæstaréttarlögmanns, 74.700 krónur að meðtöldum virðisaukaskatti.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóm þennan.

Dómsorð:

Ákærði, K-kk-nf M-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dóms þessa að telja.

Upptæk eru gerð 1,03 g af hassi og 1,18 g af marihuana.

Ákærða greiði 213.930 krónur í sakarkostnað, þar með talið þóknun skipaðs verjanda síns L-kk-ef K-kk-ef hæstaréttarlögmanns, 74.700 krónur.

R-kvk-nf H-kvk-nf